АНАЛИЗ НА РЕШЕНИЕТО НА ЗАДАЧА

SD карти

Задачата изисква добро познаване на оператора if и боравене с часове и минути.

Въвеждаме в n броя на мачовете. След това въвеждаме продължителността на всеки мач в променливите val1 и min1. В предложения вариант на авторовото решение това се прави без използването на цикъл. Заедно с въвеждането в променливите chas и mini натрупваме сумата от всички часове и минути на мачовете. Пресмятаме общата продължителност на мачовете в часове и минути. Закръгляме продължителността само до часове, защото картите са 3 и 4 часови. Намираме необходимия брой 4 часови SD карти и колко часа остават незаписани след записа на 4 часовите SD карти.

Трябва да се съобрази, че е добре да проверим колко часа остават след записа на 4 часовите SD карти и ако те са 1 или 2, да ги комбинираме с тричасови карти, защото цената ще е по-ниска:

switch(remainHours){

case 1: if(sd4Num >= 2)sd4Num = sd4Num - 2;

else sd4Num = 0;

break;

case 2: if(sd4Num >= 1)sd4Num = sd4Num - 1;

break;

}

Изчисляване на 3 часовите SD карти:

if(remainHours == 0) sd3Num = 0;

else

{if((chas == 1) || (chas == 2) || (remainHours == 3))sd3Num = 1;

else if((chas == 5) || (remainHours == 2))sd3Num = 2;

else sd3Num = 3;

}

Изчисляваме необходимата сума за закупуването на SD картите в левове и стотинки. При извеждане на резултата трябва да се проверят стотинките. Ако са едноцифрово число, трябва да се изведе една нула.

*Автор: Пламенка Христова*